3.pielikums – Vispārīgā vienošanās (projekts)
Nolikuma BKUS 2026/48
„Laboratorijas aprīkojuma (t.sk. reaģentu) iegāde 
histoloģijas laboratorijas attīstībai un tā tehniskā apkope”

VISPĀRĪGĀ VIENOŠANĀS BKUS 2026/48 (Projekts)
par laboratorijas aprīkojuma (t.sk. reaģentu) iegādi histoloģijas laboratorijas attīstībai un tā tehnisko apkopi


	Rīgā
	
	
	Datums skatāms laika zīmogā


VSIA „Bērnu klīniskā universitātes slimnīca”, (turpmāk – Pasūtītājs), kuru saskaņā ar ______ pilnvarojumu pārstāv tās valdes priekšsēdētājs ______ un valdes locekle ________, no vienas puses, un
[bookmark: _Hlk88657186]_______________________, reģistrācijas Nr.____________ (turpmāk – Piegādātājs), kuru saskaņā ar statūtiem, pārstāv _______________________________________________________, 
_______________________, reģistrācijas Nr.____________ (turpmāk – Piegādātājs), kuru saskaņā ar statūtiem, pārstāv _______________________________________________________, 
_______________________, reģistrācijas Nr.____________ (turpmāk – Piegādātājs), kuru saskaņā ar statūtiem, pārstāv ______________________________________________________,[footnoteRef:1] [1:  Piegādātāju skaits tiks precizēts slēdzot vispārīgo vienošanos.] 

visi kopā turpmāk – Piegādātāji vai Puses 
pamatojoties uz atklāta konkursa „Laboratorijas aprīkojuma (t.sk. reaģentu) iegāde histoloģijas laboratorijas attīstībai un tā tehniskā apkope” Id.Nr. BKUS 2026/48 (turpmāk – Konkurss) rezultātiem, noslēdz šādu vispārīgo vienošanos (turpmāk – Vienošanās):
1. Vienošanās priekšmets
1.1. Vienošanās noteic Pasūtītāja un Piegādātāju sadarbības principus un kārtību, kādā tiek slēgti piegādes līgumi (turpmāk – Līgums) par laboratorijas aprīkojuma un reaģentu iegādi molekulārās laboratorijas attīstībai saskaņā ar Vienošanās 1.pielikumā “Tehniskā specifikācija” (turpmāk – Tehniskā specifikācija) paredzētajām piegādēm un pakalpojumiem un Piegādātāja iesniegto piedāvājumu attiecīgajā iepirkuma pozīcijā.
1.2. Ar terminu Prece šīs Vienošanās izpratnē tiek saprasta iekārta un aprīkojums saderīgs ar iekārtu un reaģenti, atbilstoši Tehniskās specifikācijas noteikumiem.
1.3. Ar terminu Pakalpojums šīs Vienošanās izpratnē tiek saparsta Preces tehniskā apkope, atjauninājumi un remonts atbilstoši Tehniskās specifikācijas noteikumiem un Preces ražotāja norādījumiem. 
1.4. Precei izvirzītās prasības un paredzamie apjomi ir noteikti Tehniskajā specifikācijā. Prece var netikt pasūtīta pilnā apjomā vai netikt pasūtīta vispār, ja Pasūtītājam zudusi nepieciešamība vai netiek piešķirti vai tiek samazināti finanšu līdzekļi Preces iegādei. Par Preces piegādi/iegādi, Pasūtītājs informē Piegādātāju Līguma izpildes procesā, veicot rakstisku pasūtītjumu.
1.5. Pakalpojumam izvirzītās prasības un paredzamie apjomi ir noteikti Tehniskajā specifikācijā. Pakalpojums var netikt pasūtīts pilnā apjomā vai netikt pasūtīts vispār, ja Pasūtītājam ir zudusi nepieciešamibā vai nav pieejami finanšu līdzekļi Pakalpojuma iegādei. Par Pakalpojuma iegādi, Pasūtītājs informē Piegādātāju Līguma izpildes laikā, veicot rakstisku pasūtījumu.
1.6. Preces piegādes un Pakalpojuma sniegšanas vieta – VSIA “Bērnu klīniskā universitātes slimnīca”, Vienības gatvē 45, Rīga, LV-1004.
2. Vienošanās summa
2.1. Vienošanās kopējā summa (turpmāk – Vienošanās summa) ir līdz EUR __________ (_____) bez pievienotās vērtības nodokļa (turpmāk – PVN). PVN tiek aprēķināts un piemērots normatīvajos aktos noteiktajā kārtībā un apmērā.
2.2. Gadījumā, ja Vienošanās darbības laikā Pasūtītājs nav izlietojis visu Vienošanās summu, Piegādātājs nav tiesīgs celt jebkāda veida pretenzijas un pieprasīt Vienošanās summas samaksu pilnā apmērā.
2.3. Vienošanās summā un Piegādātāja iesniegtajā Finanšu piedāvājumā norādītajā vienas vienības cenā ir iekļautas visas izmaksas par Pakalpojuma iegādi garantijas periodā un Preces iegādi un piegādi, un visas izmaksas, kas saistītas ar pilnīgu un kvalitatīvu Vienošanās izpildi, tajā skaitā, bet ne tikai, darbaspēka izmaksas, transporta, tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, peļņa un ar risku faktoriem saistītās izmaksas, ietverot arī tādus riskus kā normatīvo aktu izmaiņas, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas.
2.4. Piegādātāja iesniegtajā Finanšu piedāvājumā norādītā Preces cena un Pakalpojuma cena ir cena, par kādu Piegādātājs apņemas piegādāt Preci un sniegt Pakalpojumu Vienošanās darbības laikā.
3. Preces un Pakalpojuma apjoma un cenas izmaiņas
3.1. Tehniskajā specifikācijā norādītie Preces un Pakalpojuma apjomi ir plānotie apjomi. Pasūtītājs Vienošanās ietvaros piesaka Preces un Pakapojumu atbilstoši savām vajadzībām un to faktiski nepieciešamajam daudzumam. 
3.2. Preces piegādi un Pakalpojumu Piegādātājs sniedz atbilstoši Tehniskajai specifikācijai.
3.3. Pasūtītājs Vienošanās izpildes laikā ir tiesīgs atteikties no attiecīgās Preces un Pakalpojuma iegādes, kā arī ir tiesīgs palielināt Tehniskajā specifikācijā norādīto Preču apjomus. Piegādātājs šajā sakarā nav tiesīgs celt jebkāda veida pretenzijas.
3.4. Piegādātājs nodrošina Preces un Pakalpojuma cenas nemainīgumu visā Vienošanās darbības laikā.
3.5. Saprātīgi prognozējamā iespējamā inflācija, tirgus apstākļu maiņa vai jebkuri citi apstākļi nevar būt par pamatu Vienošanās summas, Preces vai Pakalpojuma cenas paaugstināšanai, un šo procesu radītās sekas Piegādātājs ir ietvēris Finanšu piedāvājumā.
3.6. Gadījumā, ja Vienošanās izpildes laikā inflācijas, tirgus apstākļu maiņas vai Preces ražotāja izmaksu dēļ attiecīgās pozīcijas Preces vai Pakalpojuma cena ir paaugstinājusies vairāk par 10% Pasūtītājs var izskatīt attiecīgās pozīcijas cenas paaugstināšanu līdz 30% no sākotnējās cenas.
3.7. Preces un Pakalpojuma cenas pārskatīšana ir iespējama pie nosacījuma, ka no Vienošanās noslēgšanas dienas ir pagājuši vismaz 12 mēneši un Preces un Pakalpojuma cena ir paaugstinājusies vismaz par 10 procentiem no sākotnējās vērtības.
3.8. Vienošanās ietvaros Preces un Pakalpojuma cena var tikt paaugstināta ne biežāk kā vienu reizi 12 mēnešos, taču jebkurā gadījumā kopējā Preces un Pakalpojuma cena Vienošanās darbības termiņā nevar pārsniegt 50 procentus no sākotnējās Preces cenas.
3.9. Lai ierosinātu Preces cenas pārskatīšanu, Piegādātājs iesniedz Pasūtītājam Preces ražotāja apliecinājumu par Preces cenas paaugstināšanu pēc piedāvājuma iesniegšanas termiņa beigām Konkursā. Piedāvāto Preces cenu Piegādātājam ir jāspēj nodrošināt vismaz nākamos 12 mēnešus.
3.10. Lai ierosinātu Pakalpojuma cenas pārskatīšanu, Piegādātājs iesniedz objektīvus pierādījumus, kas apliecina Pakalpojuma cenas paaugstināšanu pēc piedāvājuma iesniegšanas termiņa beigām Konkursā. Pakalpojuma cenas paaugstināšana nevar būt saistīta ar valdības lēmumiem saistībā ar minimālās algas likmes palielināšanu vai euribor procentu likmes izmaiņām. Piedāvāto Pakalpojuma cenu Piegādātājam ir jāspēj nodrošināt vismaz nākamos 12 mēnešus.
3.11. Par cenas izmaiņām Puses slēdz rakstveida vienošanos.
3.12. Vienošanās izpildē Pasūtītājs ir tiesīgs iegādāties Preces vai Pakalpojumu, kas nav paredzēts Tehniskajā specifikācijā, ja tas nepieciešams veiksmīgai slimnīcas darbības nodrošināšanai un nepārsniedz 10 procenti no Vienošanās summas.
3.13. Lai iegādātos Preces vai Pakalpojumu, kas nav paredzēts Tehniskajā specifikācijā, Pasūtītājs rīko cenu aptauju starp visiem Piegādātājiem, kurā izsūta uzaicinājumu iesniegt piedāvājumu Piegādātājiem, norādot iepirkuma priekšmeta tehnisko specifikāciju, piedāvājuma iesniegšanas termiņu un piedāvājuma izvēles kritēriju.
3.14. Par Preču vai Pakalpojuma iegādi, kas nav paredzēta Tehniskajā specifikācijā, Puses slēdz rakstveida vienošanos.
4. Līguma slēgšanas kārtība
4.1. Līgumu Pasūtītājs slēdz ar 1 (vienu) Piegādātāju, kurš attiecīgajā iepirkuma priekšmeta pozīcijā ir iesniedzis saimnieciski izdevīgāko piedāvājumu. Līgums tiek slēgts saskaņā ar Vienošanās 2.pielikumu “Piegādes līgums”.
4.2. Preces un Pakalpojuma pasūtīšanas, samaksas, piegādes un izpildes kārtība un termiņi, Pasūtītāja un Piegādātāja tiesības, pienākumi un atbildība, Līguma izbeigšanas kārtība u.c. jautājumi  ir noteikti Līgumā, un tie netiks mainīti. Jautājumus, ko neregulē Līgums tiks izskatīti Vienošanās ietvaros un otrādi.
4.3. Ja Vienošanās darbības laikā Preces ražotājs ir pārtraucis Preces vai ražošanu vai veicis būtiskas izmaiņas Preces tehniskajos parametros, u.tml., kā rezultātā Piegādātājs nespēj piegādāt Tehniskajā piedāvājumā piedāvāto Preci, Piegādātājs iesniedzot dokumentālus pierādījumus norādītajiem apstākļiem un Preces atbilstībai Vienošanās noteikumiem, ir tiesīgs piedāvāt Pasūtītājam aizstāt Preci ar ekvivalentu preci. Ekvivalentās preces cena nedrīkst pārsniegt Piegādātāja Konkursā iesniegtās Preces cenu, bet tā var būt zemāka par Konkursā piedāvāto cenu.
4.4. Pasūtītājs, iestājoties Vienošanās 4.3.punktā noteiktajiem apstākļiem, izvērtē ekvivalentās preces atbilstību Vienošanās un Tehniskās specifikācijas un Finanšu piedāvājuma noteikumiem un Pasūtītāja vajadzībai, kā arī neieciešamības gadījumā veic grozījumus Līgumā.
5. Apakšuzņēmējs
5.1. Piegādātājs, ievērojot Publisko iepirkumu likuma 62.pantu, Vienošanās noteikumus, kā arī citu normatīvo aktu prasības ir tiesīgs Vienošanās izpildē piesaistīt apakšuzņēmēju.
5.2. Piegādātājs pilnībā uzņemas atbildību par Vienošanās izpildi un nodrošina, ka apakšuzņēmējs ievēro visus Vienošanās noteikumus. 
5.3. Piegādātājs Vienošanās darbības laikā piedāvājumā Konkursam norādītā personāla un apakšuzņēmēja nomaiņu un papildu personāla un apakšuzņēmēja iesaisti Vienošanās izpildē  drīkst veikt tikai ar Pasūtītāja rakstveida piekrišanu. Piegādātājs par plānoto personāla un apakšuzņēmēja nomaiņu vai jauna personāla un apakšuzņēmēja iesaisti Vienošnās izpildē paziņo Pasūtītājam rakstveidā. 
5.4. Ja Piegādātājs plāno nomainīt piedāvājumā Konkursā norādīto personālu, tas lūgumam par personāla nomaiņu pievieno dokumentus, kas pierāda jaunā personāla atbilstību Konkursā izvirzītajām prasībām attiecīgajam personālam. Pasūtītājs atsaka personāla nomaiņu, ja piedāvātais personāls neatbilst Konkursa nolikumā personālam izvirzītajām prasībām.
5.5. Ja Piegādātājs plāno nomainīt apakšuzņēmēju, uz kura iespējām ir balstījies, iesniedzot piedāvājumu Konkursam, Piegādātājs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Konkursā izvirzītajām prasībām tādā apjomā, kādā Piegādātājs savā piedāvājumā ir balstījies uz nomaināmā apakšuzņēmēja iespējām. . Pasūtītājs atsaka apakšuzņēmēja nomaiņu, ja piedāvātais apakšuzņēmējs neatbilst Publisko iepirkumu likuma 62.panta trešās daļas izvirzītajiem nosacījumiem.
5.6. Piegādātājs Vienošanās darbības laikā apakšuzņēmēja nomaiņu vai jauna apakšuzņēmēja iesaisti Vienošanās izpildē  drīkst veikt tikai ar Pasūtītājs rakstveida piekrišanu. Piegādātājs par plānoto apakšuzņēmēja nomaiņu vai jauna apakšuzņēmēja iesaisti Vienošanās izpildē  paziņo Pasūtītājam rakstveidā. 
5.7. Attiecībā uz Piegādātāja piedāvāto jauno apakšuzņēmēju, ar kuru Piegādātājs plāno aizstāt apakšuzņēmēju, uz kura iespējām Piegādātājs ir balstījies, iesniedzot piedāvājumu Iepirkumam, un apakšuzņēmēju, kuram Piegādātājs plāno nodot vismaz EUR 10 000 (desmit tūkstošus) no kopējās Vienošanās summas, Pasūtītājs saskaņā ar Publisko iepirkumu likuma 62.panta piekto daļu veic pārbaudi par tā atbilstību Publisko iepirkumu likuma 42.panta noteiktajiem izslēgšanas nosacījumiem attiecībā uz to dienu, kad Pasūtītājs ir pieņēmis lēmumu par apakšuzņēmēja nomaiņu vai iesaistīšanu. Šā likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.  
5.8. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Vienošanās izpildē ne vēlāk kā piecu darba dienu laikā pēc tam, kad saņēmis no Piegādātāja visu informāciju un dokumentus, kas nepieciešami lēmuma pieņemšanai, un rakstiski par to informē Piegādātāju. 
5.9. Pasūtītājs atsaka jauna apakšuzņēmēja, kuram plānots nodot vismaz EUR 10 000 (desmit tūkstošus) no kopējās Vienošanās summas, iesaisti Vienošanās izpildē vai apakšuzņēmēja, ar kuru aizstāj apakšuzņēmēju, uz kura iespējām Piegādātājs ir balstījies, iesniedzot piedāvājumu Iepirkumā, nomaiņu Publisko iepirkumu likuma 62.panta noteiktajos gadījumos, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
5.10. Piegādātājs koordinē apakšuzņēmēju darbību un uzņemas pilnu atbildību par pakalpojuma, ko snieguši apakšuzņēmēji, kvalitāti, piegādes termiņu, Vienošanās noteikumu ievērošanu un citiem jautājumiem, kas attiecas uz Vienošanās izpildi.
5.11. Piegādātājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Piegādātāja maksātnespējas procesa gadījumā.
5.12. Pasūtītājs nav atbildīgs par Piegādātāja nokavētiem vai vispār neveiktiem norēķiniem ar tā piesaistīto apakšuzņēmēju.
6. Pušu mantiskā atbildība
6.1. Gadījumā, ja Pasūtītājs neievēro Līgumā noteikto Preces vai Pakalpojuma samaksas termiņu atbilstoši Līguma noteikumiem, Piegādātājs ir tiesīgs prasīt Pasūtītājam līgumsodu 0,1 procenta apmērā no termiņā nesamaksātās summas par katru kavējuma dienu, bet ne vairāk kā 10 procentus no termiņā nesamaksātās summas.
6.2. Gadījumā, ja Piegādātājs neievēro Līgumā noteikto Preces piegādes vai Pakalpojuma izpildes termiņu, Pasūtītājs ir tiesīgs aprēķināt Piegādātājam līgumsodu 0,1 procenta apmērā no termiņā nepiegādātās Preces vai sniegtā Pakalpojuma vērtības par katru kavējuma dienu, bet ne vairāk kā 10 procentus no termiņā nepiegādātās Preces vai Pakalpojuma summas. 
6.3. [bookmark: _Hlk156294681]Gadījumā, ja Piegādātājs ir piegādājis nekvalitatīvu Preci, par ko ir nosūtīta rakstveida pretenzija, Pasūtītājs ir tiesīgs aprēķināt Piegādātājam līgumsodu 10 procentu apmērā no Preces cenas.
6.4. [bookmark: _Hlk156294753]Gadījumā, ja Piegādātājs ir sniedzis nekvalitatīvu Pakalpojumu, par ko ir nosūtīta rakstveida pretenzija, Pasūtītājs ir tiesīgs aprēķināt Piegādātājam līgumsodu EUR 500 (pieci simti euro) apmērā par katru gadījumu.
6.5. [bookmark: _Hlk156294885]Par konfidenciālās informācijas izpaušanu, ja to izdarījusi Puse, tās darbinieki, piesaistītais apakšuzņēmējs vai tā personāls, Puse ir tiesīga prasīt otrai Pusei līgumsodu EUR 500 (pieci simti euro) apmērā par katru gadījumu.
6.6. Ja Piegādātājs vienpusēji izbeidz Vienošanos vai Piegādes līgumu, izņemot Vienošanās 8.7.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 10 procentu apmērā no Vienošanās summas.
6.7. Izbeidzot Vienošanos 8.11.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 10 procentu apmērā no Vienošanās summas.
6.8. Gadījumā, ja Vienošanās vai Līgumā noteikto termiņu neievērošanas, vai nekvalitatīvas Preces vai Pakalpojuma rezultātā Piegādātājs Pasūtītājam ir radījis zaudējumus vai ārstniecībā iesaistītajām personām ir nodarījis kaitējumu, Piegādātājs to sedz pilnā apmērā.
6.9. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Vienošanās vai Līguma saistību neizpildi vai nepienācīgu izpildi. t.sk., ja atklājas, ka Konkursa laikā Piegādātājs Pasūtītājam ir sniedzis nepatiesu informāciju, kā rezultātā uzraugošā iestāde Pasūtītājam ir piemērojusi finanšu korekciju, vai pret Pasūtītāju ir vērstas citas sankcijas.
6.10. Pasūtītājam ir tiesības nodot ar Vienošanos vai Līgumu saistīto informāciju trešajām personām no Vienošanās vai Līguma izrietošo maksājumu piedziņas veikšanai, kā arī gadījumos, kad to noteic normatīvo aktu prasības.
6.11. Šajā nodaļā minētie noteikumi ir attiecināmi arī Līguma izpildē.

7. Nepārvarama vara
7.1. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, militārie konflikti, blokādes, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
7.2. Pusēm ir tiesības pagarināt Vienošanās izpildes termiņu par laika posmu, kurā darbojas nepārvarama vara, ja Puse vismaz trīs darba dienu laikā no nepārvaramas varas iestāšanās brīža vai tiklīdz tas ir kļuvis iespējams paziņo otrai Pusei par nespēju pildīt savas saistības nepārvaramas varas dēļ. 
7.3. Puse zaudē tiesības atsaukties uz nepārvaramas varas apstākļiem, ja tā nav ievērojusi Vienošanās 7.2. punkta nosacījumus.
7.4. Ja nepārvaramas varas dēļ Vienošanās izpilde aizkavējas ilgāk par trīsdesmit dienām, Puses ir tiesīgas vienpusēji izbeigt Vienošanos, par to rakstveidā brīdinot otru Pusi piecas darba dienas iepriekš.
7.5. Ja Vienošanās tiek izbeigta nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas Pusēm rodas nepārvaramas varas rezultātā.
7.6. Šajā nodaļā minētie noteikumi ir attiecināmi arī Līguma izpildē.

8. Vienošanās termiņš, grozījumu veikšana un izbeigšana
8.1. [bookmark: _Ref367713281]Vienošanās stājas spēkā tās abpusējas parakstīšanas dienā. Vienošanās ir spēkā 48 (četrdesmit astoņus) mēnešus no Vienošanās spēkā stāšanās dienas, vai līdz Vienošanās 2.1. punktā noteiktās summas apguvei, atkarībā no tā, kurš no nosacījumiem iestājas pirmais.  
8.2. [bookmark: _Hlk155885647]Iepirkuma priekšmeta 1. – 11.pozīcijā Līguma darbības termiņš ir – 60 mēneši vai līdz Vienošanās 2.1.punktā noteiktās summas apguvei, atkarībā no tā, kurš no nosacījumiem iestājas pirmais.
8.3. Iepirkuma priekšmeta 12. – 17.pozīcijā Līguma darbības termiņš ir – 48 mēneši vai līdz Vienošanās 2.1.punktā noteiktās summas apguvei, atkarībā no tā, kurš no nosacījumiem iestājas pirmais.
8.4. Vienošanās grozījumi ir spēkā tikai tad, ja tie izdarīti rakstveidā un tos parakstījušas abas Puses.
8.5. Pasūtītājam ir tiesības veikt Vienošanās grozījumus saskaņā ar Publisko iepirkumu likuma 61.pantu, nemainot Vienošanās vispārējo raksturu, veidu un mērķi un, ja grozījumi atbilst vienam no šādiem gadījumiem:
8.5.1. grozījumi ir nebūtiski, 
8.5.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos, 
8.5.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
8.6. Pasūtītājs Vienošanās izpildes laikā saskaņā ar Publisko iepirkumu likumu un, ievērojot, ka grozījumu vērtība nepārsniedz 50 procentus no Vienošanās summas, var pieļaut grozījumu veikšanu šādos gadījumos:
8.6.1. [bookmark: _Hlk156295738]Vienošanās izpildes laikā atklājas, ka nepieciešams tāds pakalpojums vai preces un to apjomi, kuras pirms tam nebija noteiktas, bet ir nepieciešamas pilnvērtīgai un neatliekamai Tehniskajā specifikācijā minēto iekārtu darbības nodrošināšanai;
8.6.2. [bookmark: _Hlk156295844]Neparedzēta pakalpojuma vai preču iegāde ir ierosināta pēc Pasūtītāja iniciatīvas, Pasūtītājam precizējot vai papildinot Tehnisko specifikāciju.
8.6.3. [bookmark: _Hlk156295894][bookmark: _Hlk159944173]ja Vienošanās darbības laikā Pasūtītājam ir nepieciešams iegādāties papildu Preci vai Pakalpojumu, Pasūtītājs ir tiesīgs veikt grozījumus Vienošanās palielinot iegādājamo Preču vai Pakalpojuma skaitu un palielinot Vienošanās summu līdz 50 procentus no Vienošanās summas.
8.6.4. Preces piegādes termiņa pagarinājums ir radies Pasūtītāja saimnieciskās darbības rezultātā.
8.6.5. Vienošanās darbības termiņa pagarinājums ir nepieciešams, lai nodrošinātu Pasūtītāja saimnieciskās darbības nepārtrauktību līdz jauna iepirkuma līguma noslēgšanai.
8.7. Puses var izbeigt Vienošanos pirms termiņa beigām, Pusēm savstarpēji rakstveidā vienojoties.
8.8. [bookmark: _Ref367863386]Pasūtītājam ir tiesības vienpusēji izbeigt Vienošanos bez Piegādātāja piekrišanas, ja:
8.8.1. [bookmark: _Hlk49428612]Piegādātājs ir atteicies slēgt Līgumu, vai arī Vienošanās noteiktajā termiņā nav noslēdzis Līgumu;
8.8.2. Piegādātājs divas reizes nav ievērojis Līgumā noteikto Pakalpojuma izpildes vai Preces piegādes termiņu, par ko ir nosūtītas divas pretenzijas;
8.8.3. Piegādātājs divas reizes ir sniedzis Pakalpojumu vai piegādājis nekvalitatīvu vai Līguma noteikumiem neatbilstošu Preci, par ko Pasūtītājs sastādījis un nosūtījis Piegādātājam divas pretenzijas; 
8.8.4. Piegādātājs vienpusēji ir izbeidzis ar Pasūtītāju noslēgto Līgumu, un Līguma izbeigšanā nav konstatēts Pasūtītāja Līguma saistību pārkāpums (Vienošanās 8.11.punkts);
8.8.5. [bookmark: _Hlk15245606]Piegādātājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
8.8.6. Piegādātājs Pasūtītājam nodarījis zaudējumus;
8.8.7. iestājas apstākļi, kas liedz vai liegs Piegādātājam turpināt Vienošanās izpildi saskaņā ar Vienošanās noteikumiem vai kas negatīvi ietekmē Pasūtītāja tiesības, kas izriet no Vienošanās;
8.8.8. Vienošanos nav iespējams izpildīt tādēļ, ka Vienošanās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
8.8.9. tiek konstatēts, ka Piegādātājs Līguma izpildē ir veicis darījumus ar tādu fizisku vai juridisku personu, pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
8.8.10. [bookmark: _Hlk156296147]Piegādātājam atbilstoši 2022. gada 8. aprīļa Eiropas Komisijas Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktu konstatēti gadījumi, kas attiecināmi kādas Regulas 5.k panta 1. punkta a) vai b) apakšpunktā minētās vienības vārdā vai saskaņā ar tās norādēm, tostarp, ja uz tām attiecas vairāk nekā 10 procenti no līguma vērtības, apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē (attiecināms arī uz Izpildītāja struktūrvienībām un filiālēm, kā arī uz to pārstāvēttiesīgajām personām (valdes, padomes locekļiem, patiesā labuma guvējiem utt.).
8.8.11. pasludināts Piegādātāja maksātnespējas process, pasludināts tiesiskās aizsardzības īstenošanas process, uzsākta Piegādātāja likvidācija vai apturēta tā saimnieciskā darbība;
8.8.12. nepārvaramas varas iestāšanās gadījumā.
8.9. Piegādātājam ir tiesības vienpusēji izbeigt Vienošanos bez Pasūtītāja piekrišanas, ja:
8.9.1. Pasūtītājs Līgumā noteiktajā termiņā un atbilstoši Līguma noteikumiem nav veicis noteiktos maksājumus un maksājuma kavējums ir pārsniedzis 30 dienas;
8.9.2. nepārvaramas varas iestāšanās gadījumā.
8.10. Ja Pasūtītājam ir zudusi nepieciešamība saņemt Pakalpojumu vai Preci, Pasūtītājs ir tiesīgs vienpusēji izbeigt Vienošanos, informējot Piegādātāju rakstiski vismaz divas nedēļas iepriekš.
8.11. [bookmark: _Hlk15245913]Izbeidzot Vienošanos 8.8.1. – 8.6.6.punktā noteiktajos gadījumos, Pasūtītājam ir tiesības aprēķināt Piegādātājam līgumsodu, kā arī Piegādātājs atlīdzina Pasūtītājam radušos zaudējumus.
8.12. Izbeidzot Vienošanos 8.8.7. – 8.8.12. un 8.9.2. punktā noteiktajos gadījumos, nevienai no Pusēm nav tiesības pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies saistībā ar Vienošanās izbeigšanu pirms termiņa.
8.13. Vienošanās noteiktajos gadījumos Vienošanās uzskatāma par izbeigtu septītajā dienā pēc Pušu paziņojuma par Vienošanās izbeigšanu (ierakstītas vēstules) nodošanas pastā dienas vai  otrajā dienā, ja paziņojums parakstīts ar drošu elektronisko parakstu.
8.14. Pirms termiņa izbeidzot Vienošanos, Puses veic savstarpējos norēķinus (līgumsoda samaksu, zaudējumu atlīdzināšanu, samaksu atbilstoši Piegādes līguma nosacījumiem) ne vēlāk kā līdz Vienošanās izbeigšanas dienai.
9. Datu aizsardzība un konfidencialitāte
9.1. [bookmark: _Hlk102721828]Vienošanās izpildes ietvaros Pusēm savstarpēji apmainoties ar Pušu pārstāvju identificējošo informāciju un kontaktinformāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei. 
9.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Vienošanās izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Vienošanās darbības laikā spēkā esošajiem tiesību aktiem personas datu aizsardzības jomā. 
9.3. Pēc Pasūtītāja pieprasījuma Piegādātājam ir pienākums ziņot un pierādīt, ka tas ievēro tiesību aktu prasības personu datu aizsardzības jomā un Vienošanās noteiktos pienākumus.
9.4. Pusēm ir pienākums ievērot tiesību aktu prasības personas datu aizsardzības jomā.
9.5. [bookmark: _Hlk102721873]Piegādātājs apņemas informēt savus darbiniekus,kuru personas dati (piemēram, kuras norādītas kā Pušu kontaktpersonas), tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Vienošanās un Piegādes līguma saistību izpildei par viņu personas datu apstrādi kā arī par iespēju sīkāku informācija par personas datu apstrādi iegūt www.bkus.lv .
9.6. Puses apņemas Vienošanās darbības laikā, kā arī pēc tās izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Piegādātāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
9.7. [bookmark: _Hlk102721927]Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Preces piegādes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Vienošanās un Piegādes līgumā paredzētās saistības.
9.8. [bookmark: _Hlk102721942]Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
9.9. [bookmark: _Hlk102721954]Piegādātājs nodrošina informācijas konfidencialitātes noteikumu izpildi arī no savu apakšuzņēmēju puses un jebkuru trešo personu puses, ko Piegādātājs piesaistījis Pakalpojuma sniegšanā. 
9.10. [bookmark: _Hlk102721967]Puse atlīdzina jebkuras izmaksas (tostarp samērīgus izdevumus par juridiskiem pakalpojumiem), zaudējumus, soda naudas un izdevumus, kas otrai Pusei radušies, pārkāpjot Vienošanos attiecībā uz konfidencialitātes noteikumu ievērošanu vai personas datu aizsardzību, tostarp pārkāpjot piemērojamos tiesību aktus par personas datu aizsardzību.
9.11. Šajā nodaļā minētie noteikumi ir attiecināmi arī Piegādes līguma izpildē.
10. Vispārīgie noteikumi
10.1. [bookmark: _Ref474492127]Visas domstarpības un nesaskaņas, kas rodas Vienošanās darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc Pasūtītāja piekritības un izskatāms saskaņā ar Latvijas Republikā spēkā esošajiem noramatīvajiem aktiem.
10.2. Visa Pušu rakstveida sarakste uzskatāma par saņemtu septītajā dienā pēc vēstules nodošanas pastā dienas vai attiecīgajā darba dienā, ja tā nosūtīta uz Pušu norādītajām elektroniskā pasta adresēm darba dienās no plkst. 8.00 līdz plkst. 17.00.
10.3. Puses paziņo viena otrai par Pušu pilnvarotās personas maiņu, juridiskā statusa, juridiskās vai korespondences adreses un bankas rekvizītu maiņu, pasludinātu maksātnespējas procesu vai tiesiskās aizsardzības (ārpustiesas tiesiskās aizsardzības) procesa īstenošanu, reorganizāciju vai likvidāciju piecu darba dienu laikā no dienas, no attiecīgu apstākļu iestāšanās, nosūtot pa pastu ierakstītu vēstuli, kas kļūst par Vienošanās neatņemamu sastāvdaļu.
10.4. Vienošanās satur Pušu pilnīgu vienošanos, Puses ir iepazinušās ar tās saturu un piekrīt visiem tās noteikumiem, un to apliecina, parakstot Vienošanos.
10.5. Ja kāds no Vienošanās noteikumiem zaudē juridisku spēku, tas nerada pārējo noteikumu spēkā neesamību. 
10.6. Pusēm nav tiesību nodot savas ar Vienošanos uzņemtās saistības trešajai personai bez otras Puses rakstiskas piekrišanas, izņemot gadījumu, kad Vienošanās izpildē Piegādātājs ir piesaistījis apakšuzņēmēju.
10.7. Vienošanās nodaļu virsraksti ir lietoti vienīgi atsauksmju ērtībai un nevar tikt izmantoti Vienošanās noteikumu interpretācijai.
10.8. Puses vienojas, ka ar Vienošanās izpildi saistītos jautājumus (nosūta pieprasījumu, saskaņo Piegādes līgumu, sastāda aktu par nepilnībām, gatavo pretenzijas/ brīdinājumus (var noteikt papildus pienākumus, atbilstoši Vienošanās priekšmetam) risinās šādas Pušu pilnvarotās personas:
10.8.1. [bookmark: _Hlk49444100][bookmark: _Hlk49507943]no Pasūtītāja puses –  (vārds, uzvārds, amats, tālr. Nr., elektroniskā pasta adrese);
10.8.2. no Piegādātāja puses – (vārds, uzvārds, amats, tālr. Nr., elektroniskā pasta adrese);
10.8.3. no Piegādātāja puses – (vārds, uzvārds, amats, tālr. Nr., elektroniskā pasta adrese);
10.9. Vienošanās ir sagatavota un parakstīta latviešu valodā. Līdzēju pārstāvji Vienošanos paraksta ar drošu elektronisko parakstu, kurš satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. Līdzējiem ir pieejams visu Līdzēju parakstīts Vienošanās formāts. 
10.10. Vienošanās ir šādi pielikumi[footnoteRef:2]: [2:  Pielikumi tiks precizēti slēdzot Vienošanos] 

10.10.1. Vienošanās 1.pielikums “Tehniskā specifikācija”;
10.10.2. Vienošanās 2.pielikums “Piegādes līguma (Projekts).
10.11. Visi Vienošanās eksemplāri ir identiski, un tiem ir vienāds juridiskais spēks.

11. Pušu rekvizīti
DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
